Diari Oficial de la Generalitat Valenciana


Sumari del DOGV 7047, del 17-06-2013 (2013/6369)

DECRET 72/2013, de 14 de juny, del Consell, pel qual modifica el Decret 179/2012, de 14 de desembre, pel qual establix l'estructura orgànica bàsica de la Presidència i de les conselleries de la Generalitat.
--------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2013/06/14/72**

### Versions

 13/06/2014 - Actualitat  Text inicial: 14/06/2013 - 12/06/2014 

### Dades del document

Número de DOGV
:   7047

Data del DOGV
:   17-06-2013

Secció del DOGV
:   I. DISPOSICIONS GENERALS

Número del document
:   2013/6369


Data del document
:   14-06-2013

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Govern Valencià
    * Presidència de la Generalitat
    * Conselleria de Presidència i Agricultura, Pesca, Alimentació i Aigua
    * Conselleria d'Infraestructures, Territori i Medi Ambient
    * reglament intern
    * administració regional
    * legislació
    * competència administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 13.06.2014**

**DECRET 72/2013, de 14 de juny, del Consell, pel qual modifica el Decret 179/2012, de 14 de desembre, pel qual establix l'estructura orgànica bàsica de la Presidència i de les conselleries de la Generalitat.**

**[(DOCV núm. 7047 de 17.06.2013)](http://www.docv.gva.es/datos/2013/06/17/pdf/2013_6369.pdf) Ref. 005866/2013**

PREÀMBUL

El Decret 179/2012, de 14 de desembre, del Consell va establir en desplegament del Decret 19/2012, del president de la Generalitat, l’estructura orgànica bàsica de l’Administració de la Generalitat. Raons d’eficiència en la distribució de competències entre els órgans directius del Consell aconsellen modificar aquella estructura, sense detriment de l’eficiència i en línia amb els compromisos d’austeritat adoptats.

En virtut d’aixó, i fent ús de les atribucions conferides en l’article 64 de la Llei 5/1983, de 30 de desembre, del Consell, a proposta del president de la Generalitat, i amb la deliberació prèvia del Consell, en la reunió del dia 14 de juny de 2013,

DECRETE

**Article 1**

1. Es modifica l’article 1, «Del Gabinet del President», que queda redactat com seguix:

«Article 1. Del Gabinet del President

1. El Gabinet del President assumix les funcions d’assessorament al president, impuls de l’acció interdepartamental del Consell, programació i desenrotllament dels actes del president, elaboració d’informes tècnics i polítics, i relacions amb la Unió Europea i l’Administració de l’Estat.

2. Del Gabinet del President depenen els órgans directius següents:

a) Direcció General d’Anàlisi i Polítiques Públiques.

Assumix les funcions d’assessorament i assistència al director del Gabinet del President, així com la realització d’estudis, informes i recopilació d’informació i documentació sobre matèries que afecten el Consell.

b) Direcció General de Relacions amb la Unió Europea.

Assumix les funcions en matèria de relacions del Consell amb els organismes de la Unió Europea i organitzacions interregionals i internacionals, les funcions de la delegació de la Comunitat Valenciana a Brussel·les i les relacions amb l’Administració General de l’Estat i la resta de comunitats autónomes».

2. Es modifica l’article 2, que queda redactat com seguix:

«Article 2. De les secretaries autonómiques de la Presidència

1.1 La Secretaria Autonómica d’Organització, Coordinació i Relacions Institucionals assumix les funcions d’assessorament i coordinació de l’agenda institucional del president i dels integrants del Consell, així com l’agenda dels alts càrrecs de l’Administració de la Generalitat, la direcció del protocol dels actes de caràcter representatiu i la coordinació de l’agenda del president.

1.2 De la Secretaria Autonómica d’Organització, Coordinació i Relacions Institucionals depén l’órgan directiu següent:

– Direcció General de Coordinació Institucional.

Assumix les funcions en matèria d’organització, protocol, desenrotllament dels actes del president i la coordinació de les conselleries que hi participen, així com les funcions en matèria de coordinació de l’agenda interdepartamental.»

2.1 La Secretaria Autonómica de Comunicació assumix les funcions que li atribuïx l’article 68 de la Llei del Consell en matèria de política informativa, comunicació institucional de la Generalitat i relació amb els mitjans de comunicació social.

2.2 De la Secretaria Autonómica de Comunicació depén l’órgan directiu següent:

– Direcció General de Relacions Informatives i Promoció Institucional.

Assumix les funcions en matèria de política informativa, imatge institucional i campanyes publicitàries de la Generalitat».

**Article 2** ****[1]****

Es modifica l’article 3, «De la Secretaria Autonómica de Presidència», que queda redactat com seguix:

“1. La Secretaria Autonómica de Presidència assumix les funcions que li atribuïx l’article 68 de la Llei 5/1983, de 30 de desembre, del Consell, en matèria de secretariat del Consell, relacions amb les Corts, coordinació general de la política legislativa del Consell, defensa en juí i assessorament en dret de la Generalitat, administració local, participació ciutadana, xarxes socials, televisió i radiodifusió.

[…]

d) Direcció General de Participació Ciutadana.

Que assumix les funcions en matèria de participació social i ciutadana, suport als col·lectius de valencians residents fora de la Comunitat Valenciana, suport a les cases regionals i federacions d’associacions d’altres comunitats autónomes a la Comunitat Valenciana, i xarxes socials, televisió i radiodifusió».

**Article 3**

Se suprimix l’article 22, «De la Secretaria Autonómica de Territori, Medi Ambient i Paisatge».

**Article 4** ****[2]****

Es modifica l’article 21, « De la Secretaria Autonómica d’Infraestructures,Territori i Medi Ambient» », que queda redactat com seguix:

“Article 21. De la Secretaria Autonómica d’Infraestructures, Territorii Medi Ambient

1. La Secretaria Autonómica d’Infraestructures, Territori i Medi Ambient assumix les funcions que li atribuïx l’article 68 de la Lleidel Consell en matèria d’obres públiques, transports i logística, ports, costes, aeroports, actuacions própies en matèria de sól, incloent-hi les referides a sól industrial; arquitectura, projectes urbans i equipaments, habitatge i qualitat de l’edificació, ordenació, planificació i actuacions territorials, estratègiques, paisatge, espais naturals i biodiversitat, avaluació ambiental, coordinació territorial, cartografia, urbanisme, quilita ambiental, residus i canvi climàtic.

2. De la Secretaria Autonómica d’Infraestructures, Territori i Medi Ambient depenen els següents órgans directius:

a) Direcció General d’Obres Públiques, Projectes Urbans i Habitatge.

Assumix les funcions en matèria d’infraestructures públiques, arquitectura, projectes i actuacions urbanes, equipaments, habitatge i qualitat de l’edificació, gestió i coordinació del patrimoni públic d’habitatge, plans d’habitatge, sól i actuacions concertades amb ens locals en matèria de patrimoni urbà i pla de millora municipal.

b) Direcció General de Transports i Logística.

Assumix les funcions en matèria de planificació i logística del transport, planificació, coordinació i execució de l’oferta intermodal del transport a la Comunitat Valenciana, seguretat viària, seguretat i ordenació del transport, administració de costes, planificació de ports i infraestructures portuàries de competència autonómica, així com la gestió i explotació d’estos, aeroports, gestió de la xarxa de transports i mobilitat metropolitana.

c) Direcció General de Medi Natural.

Assumix les funcions en matèria d’espais naturals i biodiversitat, gestió forestal i vies pecuàries, caça, pesca esportiva, i gestió de parcs naturals.

d) Direcció General d’Avaluació Ambiental i Territorial.

Assumix les funcions en matèria d’avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d’urbanisme; ordenació, planificació i actuacions territorials estratègiques.

e) Direcció General de Qualitat Ambiental.

Assumix les funcions en matèria de qualitat i educació ambiental, residus, control de la contaminació, protecció del medi ambient atmosfèric, intervenció administrativa ambiental, inspecció mediambiental i canvi climàtic.

DISPOSICIONS TRANSITÒRIES

**Primera**

Fins a l’aprovació dels reglaments orgànics i funcionals de les distintes conselleries romandran vigents els actuals reglaments orgànics i funcionals en alló que no s’oposen al que disposa este decret.

**Segona**

Fins que la Conselleria d’Hisenda i Administració Pública no efectue les modificacions pressupostàries derivades d’este decret, els distints centres directius gestionaran els crèdits relatius a les competències que els han sigut atribuïdes.

DISPOSICIÓ FINAL

**Única. Entrada en vigor.**

Este decret entrarà en vigor el mateix dia de la seua aprovació.

València, 14 de juny de 2013

El president de la Generalitat,

ALBERTO FABRA PART

---

****[1]****Article 2 redactat segons la **[Correcció d'errades](http://www.docv.gva.es/index.php?id=26&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26SOLO_NUMERO_DISPOSICION%3D24%26ANYO_DISPOSICION%3D2009&sig=006141/2013&tl=%5B2013/6660%5D&url_lista=%26TEXTO_LIBRE%3D%255B2013/6660%255D%26CHK_TEXTO_LIBRE%3D1%26tipo_search%3Dlegislacion%26num_tipo%3D6)** del Decret 72/2013, de 14 de juny, del Consell, publicada en el DOCV núm. 7052 de 24.06.2013 Ref. Base de dades 006141/2013.

****[2]****Article 4 introduït per la **[Correcció d'errades](http://www.docv.gva.es/index.php?id=26&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26SOLO_NUMERO_DISPOSICION%3D24%26ANYO_DISPOSICION%3D2009&sig=006141/2013&tl=%5B2013/6660%5D&url_lista=%26TEXTO_LIBRE%3D%255B2013/6660%255D%26CHK_TEXTO_LIBRE%3D1%26tipo_search%3Dlegislacion%26num_tipo%3D6)** publicada el de 24.06.2013, i redactat segons la **[Correcció d'errades](http://www.docv.gva.es/index.php?id=26&signatura=%205023%2F2003&sig=006351/2013&tl=%5B2013/6846%5D&url_lista=%26TEXTO_LIBRE%3D%255B2013/6846%255D%26CHK_TEXTO_LIBRE%3D1%26tipo_search%3Dlegislacion%26num_tipo%3D6)** publicada en el DOCV núm. 7056 de 28.06.2013 Ref Base de Dades 006351/2013.


Còpia Permalink ELI